ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
گوہاٹی کی سات زیارت گاہوں کو آبی گزرگاہوں سے جوڑا جائے گا
19 مئی 2023 کو آئی ڈبلیو اے آئی ، ایس ڈی سی ایل، اے ٹی ڈی سی اور ڈی آئی ڈبلیو ٹی کے درمیان دریا پر مبنی سیاحتی سرکٹ کے لیے مفاہمت نامے پر دستخط کیے جائیں گے
اس مفاہمت نامے پر آسام کے وزیر اعلیٰ ڈاکٹر ہمانتا بسوا سرما اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال کی موجودگی میں دستخط کیے جائیں گے
بندرگاہوں، جہاز رانی اور آبی گزرگاہوں کی وزارت  اندرون ملک آبی گزرگاہوں کی ترقی کے لیے پرعزم ہے۔ اس سلسلے میں، ان لینڈ واٹر ویز اتھارٹی آف انڈیا ، ساگر مالا ڈیولپمنٹ کمپنی لمیٹڈ ، آسام ٹورزم ڈیولپمنٹ کارپوریشن لمیٹڈ  اور ڈائریکٹوریٹ آف ان لینڈ واٹر ٹرانسپورٹ  کے درمیان ، آسام میں 19 مئی 2023 کو دریائے برہم پترا پر سیاحتی سرکٹ تیار کرنے کے لئے ایک مفاہمت نامے پر دستخط کیے جائیں گے۔ دستخط کی تقریب آسام کے وزیر اعلیٰ ڈاکٹر ہمانتا بسوا سرما اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال کی موجودگی میں کئے جائیں گے۔
یہ پروجیکٹ ساگرمالا پروگرام کے تحت45-40 کروڑ کی ابتدائی لاگت سے تیار کیا جا رہا ہے۔ ایس ڈی سی ایل اور آئی ڈبلیو اے آئی مشترکہ طور پر پروجیکٹ کی لاگت کا 55 فیصد کا تعاون دیں گے جبکہ باقی لاگت اے ٹی ڈی سی برداشت کرے گی۔ ڈی آئی ڈبلیو ٹی نے اس پروجیکٹ کے لیے مندروں کے قریب گھاٹوں کو مفت استعمال کرنے پر اتفاق کیا ہے۔
یہ ساگرمالا پروجیکٹ گوہاٹی میں واقع کامکھیا، پانڈوناتھ، اشواکلانتا ڈولگووندا، اومانند چکریشور اور اونیتی سترا کے تاریخی مندروں کو جوڑ ے گا۔ یہ سرکٹ ہنومان گھاٹ اُزن بازار سے نکلے گا اور آبی گزرگاہوں کے ذریعے مذکورہ تمام مندروں کو جوڑنے کے لیے اپنے چکر مکمل کرے گا۔ فیری سروس سے ایک سرکٹ مکمل کرنے کے لیے کل سفری وقت 2 گھنٹے سے بھی کم لگنے کی امید ہے۔
۔۔۔۔۔۔۔۔۔۔۔
ش ح۔ ش ت۔ ت ح۔
U- 5284
(Visitor Counter : 56
سائنس اور ٹیکنالوجی کی وزارت
نیا سافٹ ویئر ان مریضوں کی شناخت کرنے میں مدد کرتا ہے جنہیں وینٹیلیٹر کی ضرورت ہوتی ہے ، اس طرح ان مریضوں کے لیے ایمرجنسی اور آئی سی یو کی فوری ضرورت کا پتہ لگایا جاسکتا ہے
نئی دہلی۔ 19 جون ایک سافٹ ویئر اب ان مریضوں کی شناخت کرسکتا ہے جنہیں ممکنہ طور پر آئی سی یو میں وینٹیلیٹر کی مدد کی ضرورت ہو اور بروقت مریض کو ریفر کرنے سے ہنگامی حالت سے پہلے ضروری انتظامات کرنے میں مدد ملے ۔ کووڈ سیوریٹی سکور  نامی سافٹ ویئر ایک ایسا سافٹ ویئر ہے جو الگورتھم پر مشتمل ہے اور کورونا سے متاثر مریضوں کی ایک خاص طریقہ کار سے پیمائش کرتا ہے۔ یہ ہر مریض کے لیے پہلے سے ایک مرتب شدہ متحرک الگورتھم کے سہارے متعدد بار اسکور کرتا ہے اور گرافیکل ٹرینڈ میں اس کی نقشہ سازی کرنے کے لیے ایک کووڈ سیوریٹی اسکور  فراہم کرتا ہے۔
اس سافٹ ویئر ٹیکنالوجی کا استعمال کولکاتہ اور نواحی علاقوں میں تین کمیونٹی کوویڈ کیئر مراکز میں کیا جارہا ہے جس میں کولکاتہ کے بیرک پور میں ایک 100 بستروں پر مشتمل گورنمنٹ کووڈ کیئر مرکز بھی شامل ہے۔
وبائی مرض کے دوران اچانک آئی سی یو اور دیگر ہنگامی ضرورتو ں کو پورا کرنا اسپتالوں کے لیے ایک چیلنج رہا ہے۔ ایسے حالات کے بارے میں بروقت معلومات صحت کے بحران سے بہتر طریقے سے نمٹنے میں معاون ثابت ہوں گی۔
کولکاتہ کے فاونڈیشن فار انوویشن ان ہیلتھ، محکمہ سائنس و ٹکنالوجی ، حکومت ہند کےسائنس فار ایکویٹی ، امپاورمنٹ اینڈ ڈیولپمنٹ  کے تعاون اور آئی ای ٹی گوہاٹی کے اشتراک سے ڈاکٹر کیون دھالیوال ، ایڈنبرگ یونیورسٹی اور ڈاکٹر ساینتن بندھوپادھیائے ، ڈبلیو ایچ او  کے سابق معاون کے تعاون سے ایک الگورتھم تیار کیا ہے، جو کووڈ مریضوں کی علامات ، نشانیاں ، اہم طریقہ کار، جانچ رپورٹ اور کووڈ سے متاثر مریضوں کی تشخیص کرتا ہے اور ہر مریض کو ایک پہلے سے طے شدہ محرک الگورتھم کی مدد سے اسکور کرتا ہے۔ اس طرح ایک کووڈ سیوریٹی اسکور  فراہم کرتا ہے۔
نیشنل سکلز کوالی فیکیشنز فریم ورک  کے ماڈل میں تربیت حاصل کرنے والے اور نیشنل اسکل ڈیولپمنٹ کارپوریشن ، حکومت ہند کے ذریعہ سند یافتہ فرنٹ لائن صحت کارکنان کو ان تمام پیرامیٹر کو ایک ٹیبلٹ کمپیوٹر میں ریکارڈ کرنے کی تربیت دی جاتی ہے، جس میں یہ سوفٹویئر موجود ہوتا ہے۔
'سی ایس ایس' کو باقاعدگی سے دور دراز کے ماہر ڈاکٹروں کے ذریعہ متعدد بار نگرانی کی کی جاتی ہے ، جس سے ہر مریض کے لیے ڈاکٹر کے مشورے کا وقت کم ہو جاتا ہے اور ڈاکٹروں کو مریضوں کا معائنہ کرنے کے لیے آنے کی ضرورت کم ہوجاتی ہے۔ یہ ایک آئی سی یو اور ریفرل میں وینٹیلیٹر کی ضرورت والے مریضوں کی فوری شناخت کرنے میں معاون ہو سکتا ہے، ان لوگوں کے لئےاسپتال ریفرل کو کم کیا جاسکتا ہے جنہیں شدید نگہداشت کی ضرورت نہیں ہوتی ہے ، اس طرح اسپتال میں مزید بستروں کی دستیابی ہو پائے گی۔ اس سے ان مریضوں کی طبی نگرانی کرنےمیں بھی مدد ملے گی جو علاج کےخرچ کے متحمل نہیں ہوسکتے ہیں یا گھر کی خراب حالات کی وجہ سے گھر میں آئسولیشن میں نہیں رہ سکتے ہیں۔
یہ سہولت صرف ’بستروں اور آکسیجن کی معاونت والے’ کووڈ کیئر مراکز ' کے لئے بہت مددگار ثابت ہوسکتی ہے لیکن جارحانہ وینٹیلیشن کے لیے اس میں کوئی سہولت دستیاب نہیں ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5650
(Visitor Counter : 232
صحت اور خاندانی بہبود کی وزارت
بھارت میں پچھلے 24 گھنٹے میں 1.13 کروڑسے زیادہ ٹیکے لگائے گئے
ملک میں مجموعی طور پر 69.90 کروڑسے زیادہ کووڈ -19سے بچاؤ کے ٹیکے لگائے گئے
سردست صحتیابی کی شرح 97.48 فیصد ہے
پچھلے 24 گھنٹے میں 31222 کووڈ کے نئے معاملے درج کئے گئے
بھارت میں زیر علاج مریضوں کی تعداد 392864 ہے جو کل معاملوں کا 1.19 فیصد ہے
ہفتہ وار جانچ کے بعد متاثرہ افراد کی شرح 2.56فیصد ہے جو گزشتہ 74 دنوںمیں 3فیصدسے بھی کم ہے
نئی دہلی 07 ستمبر2021: کووڈ -19 ٹیکہ کاری کوششوںمیں ایک اہم کامیابی حاصل کرتے ہوئے بھارت میں کل 1.13 کروڑ سے زیادہ ٹیکے لگائے گئے ۔ یہ کارنامہ گزشتہ گیارہ دنوںمیں حاصل کیا گیا ۔ گزشتہ 24 گھنٹوںمیں کووڈ کے 11353571 ٹیکے لگائے جانے کے ساتھ ہی ملک میں مجموعی طورپر 699062776 یعنی 69.90 کروڑ سے زیادہ ٹیکے لگائے جاچکے ہیں ۔ یہ ٹیکے آج صبح سات بجے تک لگائے گئے ۔ یہ ٹیکے 7226439سیشنز کے دوران لگائے گئے ۔
آج صبح سات بجے تک عبوری رپورٹ کے مطابق مجموعی طورپر ٹیکے لگائے جانے کی تفصیل حسب ذیل ہے:
|
|
ایچ سی ڈبلیو
|
|
پہلی خوراک
|
|
1,03,61,392
|
|
دوسری خوراک
|
|
85,01,490
|
|
ایف ایل ڈبلیو
|
|
پہلی خوراک
|
|
1,83,31,433
|
|
دوسری خوراک
|
|
1,36,58,274
|
|
18سے 44سال کی عمر کے افراد
|
|
پہلی خوراک
|
|
27,76,44,784
|
|
دوسری خوراک
|
|
3,59,16,927
|
|
45سے 59سال کی عمر کے افراد
|
|
پہلی خوراک
|
|
13,80,26,694
|
|
دوسری خوراک
|
|
5,89,70,434
|
|
60 سا ل سے زیادہ عمر کے افراد
|
|
پہلی خوراک
|
|
9,03,51,520
|
|
دوسری خوراک
|
|
4,72,99,828
|
|
میزان
|
|
69,90,62,776
مرکزی حکومت پورے ملک میں کووڈ -19 ٹیکہ کاری کے دائرے کو بڑھانے اور اس کی رفتار کو تیز کرنے کے تئیں عہد بند ہے ۔
گزشتہ 24 گھنٹے میں 42942 مریض صحتیاب ہوئے اور عالمی وبا کے شروع ہونے کے بعد سے صحتیاب ہونے والے افراد کی مجموعی تعداد 32224937 ہوگئی ہے ۔اس کے نتیجے میں بھارت میں صحتیاب کی مجموعی شرح بڑھ کر 97.48 فیصد تک پہنچ گئی ہے۔
مرکز اورریاستوں کے علاوہ مرکز کے زیر انتظام علاقو ں کی جانب سے ٹھوس اور مشترکہ کوششیں جاری رکھے جانے کی وجہ سے یومیہ نئے معاملوں کی تعداد 50 ہزار سے بھی کم ہے اور اب یہ تعداد لگاتار 72 ویں دن درج کی گئی ہے۔ گزشتہ 24 گھنٹوںمیں 71222 نئے معاملےدرج کئے گئے۔
س ردست زیر علاج مریضوں کی تعداد 392864 ہے جبکہ ملک میں کل متاثرہ معاملوں میں سے زیر علاج مریضوں کی تعداد 1.19فیصد ہے ۔
,
ملک میں لگاتار جانچ کی صلاحیت میں اضافہ کیا جارہا ہے ۔ گزشتہ 24 گھنٹے میں کل 1526056 نمونوں کی جانچ کی گئی ہے ۔ ابھی تک بھارت میں 53.31 کروڑسے زیادہ  نمونوں کی جانچ کی جاچکی ہے۔
ملک بھر میں جانچ کی صلاحیت میں اضافہ کیا گیا ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 179.13 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 49,948 ہے۔
فی الحال زیر علاج مریضوں کی شرح 0.12 فیصد ہے۔
سردست ملک میں شفایابی کی شرح 98.68 فیصد ہے۔
گزشتہ 24 گھنٹوں کے دوران 8,055 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,06,150 ہوگئی ہے۔
پچھلے 24 گھنٹوں کے دوران 3,993 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 77.43کروڑ ٹیسٹ کئے جاچکے ہیں۔گزشتہ 24 گھنٹوں کے دوران 8,73,395 ٹیسٹ منعقد کئے گئے۔
بھارت کا مسابقتی کمیشن
بھارت کے مسابقتی کمیشن سی سی آئی نے سیویکس ٹکنالوجیزپرائیویٹ لمٹیڈ کے ذریعہ انفلوٹکنالوجیز پرائیویٹ لمٹیڈ کی حصولیابی کئے جانے کے عمل کی منظوری دے دی ہے
نئی دہلی 10 ستمبر2021: بھارت کے مسابقتی کمیشن  نے سیویکس ٹکنالوجیز پرائیویٹ لمٹیڈ کے ذریعہ انفلو ٹکنالوجیز پرائیویٹ لمٹیڈ کی حصولیابی کئے جانے کی منظور ی دے دی ہے۔
اس مجوزہ اقدام کے تحت سیویکس ٹکنالوجیز پرائیویٹ لمٹیڈ کے ذریعہ انفلوٹکنالوجیز پرائیویٹ لمٹیڈ  کے مساوی سرمایہ حصص سے متعلق پونجی کی 100فیصد حصولیابی کی بات کہی گئی ہے۔
سیویکس کمپنی، بھارت میں اطلاعات ومواصلات سے متعلق ٹکنالوجیز کی مصنوعات کی تقسیم کاری کا کام کرتی ہے اور اس کے کاروبار کا زیادہ تر حصہ صارفین اور دیگر مرکب عناصر کے کاروبار کے مطالبات سے متعلق ہے ۔یہ کمپنی آلات کے حقیقی مینوفیکچررس  اصل برانڈ مینوفیکچررس اور بڑے پیمانے پر آلات کو دوبارہ فروخت کرنے والوں ،اشیا کی قدروقیمت میں اضافہ کرکے دوبارہ فروخت کرنے والوں ،سسٹم کو مربوط کرنے والوں ، خردہ کارباریوں ، ای – کامرس نیٹ ورکرس وغیرہ کےدرمیان ایک ثالث کے طور پر کام کرتی ہے۔
انفلو ،اطلاعات ومواصلات سے متعلق ٹکنالوجیز آئی سی ٹی کی مصنوعات کی تقسیم کار کمپنی ہے ، جو زیادہ تر انٹرپرائز سیگمنٹ کے لئے کام کرتی ہے۔یہ کمپنی ٹکنالوجی وینڈرس اوسی ایمس اور بڑے پیمانے خدمات فراہم کرنے والے کاروباری ادارے ، ازسرنو فروخت کرنے والو ں ، اشیا کی قدروقیمت میں اضافہ کرکے دوبارہ فروخت کرنے والوں اور سسٹم کو مربوط کرنے والوں کے درمیان ایک ثالث کمپنی کے طورپر کام کرتی ہے ۔
نائب صدر جمہوریہ ہند کا سکریٹریٹ
ہندوستانیوں میں پائی جانے والی غیرمعمولی نوعیت کےدماغوں کا اب پوری دنیا میں اعتراف کیا جارہا ہے- نائب صدر
ہندوستان نے قدیم زمانے سے ہی مختلف شعبوں میں نمایاں شخصیات پیدا کی ہیں - نائب صدر
نائب صدر نے ٹائمز ناؤ امیزنگ انڈینز ایوارڈز2022 تقسیم کیے
نائب صدرجمہوریہ جناب جگدیپ دھنکھڑ نے آج اس حقیقت پر خوشی کا اظہار کیا کہ ہندوستانیوں کے درمیان موجوود انسانی وسائل کی غیر معمولی نوعیت کو اب وسیع پیمانے پر تسلیم کیا جارہا ہے۔ گوگل، مائیکرو سافٹ، ٹوئیٹر، آئی بی ایم، ماسٹر کارڈ اور اسٹاربکس جیسی معروف کثیر قومی کمپنیوںکی کامیابی میں ہندوستانیوں کے مرکزی کردار کا حوالہ دیتے ہوئے، انہوں نے اس بات پر روشنی ڈالی کہ ہمارے انسانی ذہانت اور اختراعی رویہ کا شاندار معیار اب پوری دنیا میں مشہور ہے۔
آج نئی دہلی میں ٹائمز ناؤ ایمیزنگ انڈینز 2022 ایوارڈز کے فاتحین کو مبارکباد دینے کے بعد ایک اجتماع سے خطاب کرتے ہوئے نائب صدر نے کہا کہ قدیم زمانے سے ہی ہندوستان نے ریاضی، سائنس، فلکیات، فلسفہ اور لسانیات کے میدان میں نمایاں شخصیتیں پیدا کی ہیں۔
انہوں نے اظہار رائے کرتے ہوئے کہا کہ حالیہ برسوں میں گورننس فریم ورک اور دیگر تحریک دینے والے اقدامات میں آنے والی بہتری نے ہمارے ملک کے مختلف دور دراز گوشوں میں موروثی اور مخفی صلاحیتوں کی پرورش اور نشوونما کے لیے ایک سازگار ماحول پیدا کیا ہے۔
اس بات کا تذکرہ کرتے ہوئے کہ آج جن بہت سے انقلابی تبدیلیاں لانے والے افراد کو اعزاز ات سے نوازا گیا ہے وہ عام پس منظر سے تعلق رکھتے ہیں، انہوں نے اس خواہش کااظہار کیا کہ ایسے غیر معمولی انسانی دماغوں کی اہمیت کو تسلیم کیا جائے اور انہیں مرکزی حیثیت دی جائے۔ انہوں نے مزید کہا کہ ‘‘ایک پرجوش قوم کے طور پر یہ ہماری اجتماعی کوشش ہونی چاہیے کہ ہم ان غیر معمولی افراد کی صلاحیتوں کو تیزی سے پہچانیں اور ان سے نتیجہ خیز انداز میں فائدہ اٹھائیں۔’’
جناب ونیت جین، ایم ڈی، ٹائمز گروپ، محترمہ۔ نیویکا کمار، گروپ ایڈیٹر، ٹائمز نیٹ ورک، جیوری کے ارکان - ڈاکٹر پریتی اڈانی، محترمہ اپاسنا کامینی، جناب ایس نمبی نارائن، محترمہ سونالی بیندرے اور استاد امجد علی خان، ایوارڈ یافتگان اور دیگر معززین نے اس تقریب میں شرکت کی۔
تقریب کی تصاویر-
نائب صدرجمہوریہ کی تقریر کا مکمل متن اس لنک پر ملاحظہ کر سکتے ہیں۔
مواصلات اور اطلاعاتی ٹیکنالوجی کی وزارت
مرکزی کابینہ نے یونیورسل پوسٹل یونین کے آئین میں شامل گیارہویں ایڈیشنل پروٹوکول کی توثیق کو منظوری دی
وزیر اعظم جناب نریندر مودی کی زیرصدارت مرکزی کابینہ نے یونیورسل پوسٹل یونین  کے آئین میں شامل گیارہویں ایڈیشنل پروٹوکول کی توثیق کو منظوری دی۔ یہ آئین کے گیارہویں ایڈیشنل پروٹوکول کے جیسا ہی ہے جس پر 9سے 27 اگست 2021 کو عابدجان  میں منعقدہ یونیورسل پوسٹل یونین کی 27ویں کانگریس کے دوران دستخط کئے گئے تھے۔
یہ منظوری محکمہ ڈاک، حکومت ہند کو ایک ’’انسٹرومنٹ آف ریٹی فکیشن‘‘ حاصل کرنے کا اہل بناتی ہے، جس پر صدر جمہوریہ ہند کے دستخط ہوتے ہیں اور جسے یونیورسل پوسٹل یونین کے بین الاقوامی بیورو کے ڈائریکٹر جنرل کے یہاں جمع کرایا جاتا ہے۔
کابینہ کا یہ فیصلہ یو پی یو آئین کے آرٹیکل 25 اور 30 میں متعین کردہ ذمہ داریوں کو پورا کرے گا، جس میں رکن ممالک کی طرف سے کسی بھی کانگریس کی طرف سے آئین میں منظور کی گئی ترمیم کی جلد از جلد توثیق کی بات کہی گئی ہے۔
مختصراً، 27ویں یو پی یو کانگریس کے ذریعے یو پی یو کے آئین میں منظور کی گئی ترامیم، معاہدوں کے قانون سے متعلق ویانا کنونشن 1969 کے جذبے کے مطابق اس یونین کے قوانین کے بارے میں اور زیادہ قانونی وضاحت اور استحکام کو یقینی بناتی ہیں۔ اس کی اصطلاحات میں یکسانیت لاتی ہیں۔ اس کے متن میں طویل عرصے سے پائے جانے والے مختلف تضادات کو دور کرتی ہیں اور قوانین کی ’قبولیت یا منظوری‘ کے التزامات کو جگہ دیتی ہیں۔
بہت چھوٹی، چھوٹی اور درمیانی صنعتوں کی وزارت
ماتحت قرض کے لئے کریڈٹ گارنٹی اسکیم  31 مارچ 2022 تک بڑھا دی گئی
نئی دہلی 04 اکتوبر2021: حکومت نے آتم نربھربھارت پیکج کے تحت 13 مئی 2020 کو ڈسٹریسڈ اسیٹس یعنی دباؤ والے اثاثوں کے فنڈ کے قیام کا اعلان کیا۔ یہ ماتحت قرض دباؤ والی بہت چھوٹی ، چھوٹی اور درمیانی نوعیت کی صنعتوں کے لئے ہے۔
اس کے مطابق حکومت نے یکم جون 2020 کو ایک اسکیم’’کریڈٹ گارنٹی اسکیم برائے ماتحت قرض‘‘ منظور کی تھی۔ یہ اسکیم 24 جون 2020 کو عمل میں لائی گی تاکہ قرض دینے والے ادارے دباؤ والی بہت چھوٹی چھوٹی اور درمیانی نوعیت کی صنعتوں کے پروموٹروں کو قرض دے سکیں۔ قرض کی رقم ایس ایم اے -2 اور این پی اے اکاؤنٹوں میں جمع کرائی جائیں گی جو ریزروبینک آف انڈیا کے رہنما اصولوں کے مطابق اداروں کے قرض کے کھاتوں پر از سر نوعمل کے مجاز ہیں یہ اسکیم 31 مارچ 2022 تک جاری رہے گی۔
حکومت نے دباؤ والی بہت چھوٹی چھوٹی اور درمیانی نوعیت کی صنعتوں کی امداد کی راہیں کھلی رکھنے کے لئے قبل ازیں اس اسکیم کو 31 مارچ 2021 سے 30 ستمبر 2021 تک چھ ماہ کے لئے بڑھانے کا فیصلہ کیا تھا۔
اس اسکیم کے اسٹیک ہولڈروں کی جانب سے موصول ہونے والی درخواستوں کی بنیاد پر حکومت نے 30 ستمبر 2021 سے اس کی میعاد میں چھ ماہ کا اضافہ کرنے کا فیصلہ کیا۔ اس طرح یہ اسکیم اب 31 مارچ 2022 تک جاری رہے گی۔
وزارت اطلاعات ونشریات
آپ کے روبرو پیش ہے آئی ایف ایف آئی 53کا خاکہ :میلے کا باضابطہ کیٹلاگ
جاپان کے قلمکارہارو کی مورا کامی نے کہا ہے کہ ‘‘ اگرآپ صرف وہ کتابیں پڑھتے ہیں جو ہرشخص پڑھ رہاہے ۔ توآپ صرف وہ ہی سوچ سکتے ہیں جو ہرکوئی سوچ رہاہے ’’۔اب جبکہ ہم سنیمائی تقریب یعنی آئی ایف ایف آئی کے آغاز کے لئے تیارہورہے ہیں ، شاید یہ وقت ہے کہ ہم خود سے کہیں کہ اگرہم صرف وہ فلمیں ہی دیکھیں گے ، جنھیں باقی سبھی لوگ بھی دیکھ رہے ہیں ، جن سے کہ ہرشخص تجربات کے مراحل سے گزررہاہے ۔
ہاں ، ہم ان خصوصیات میں سے ایک یقین رکھتے ہیں ، جو کہ فلم فیسٹولس کو خصوصیت فراہم کرتی ہے اوروہ خصوصیت ہے فنکارانہ عمدگی کا منتخبہ شاندارمجموعہ ، جوکہ وہ ہمیں پیش کرتے ہیں ۔ اب 53ویں بھارت کا بین الاقوامی فلم فیسٹول ، بالکل اپنی اہداف میں سے ایک ہدف ہے یعنی بھارت اور بیرون ملک کے ناظرین کے سامنے بہترین بھارتی اوربین الاقوامی دونوں سنیما کو پیش کیاجانا۔
اس لئے اب جب کہ ہم فلموں کا جشن منانے کی شروعات کررہے ہیں ، ہم آپ کے روبر و فلم فیسٹول کا خاکہ پیش کررہے ہیں ۔ بھارتی سنیما اوربین الاقوامی سنیما کے کیٹلاگ کو ضرورملاحظہ فرمائیے ۔
یہاں پیش ہے کہ آئی ایف ایف آئی -53کے لئے بھارتی سنیما کا کیٹلاگ :یہاں کلک کیجئے ۔
اوریہاں پیش ہے آئی ایف ایف آئی -53 کے لئے بین الاقوامی سنیما کا کیٹلا گ:یہاں کلک کیجئے ۔
ہمیں امید ہے کہ اس سے گوا میں موجود آئی ایف ایف آئی میں شرکت کرنے والے سبھی سنیما شائقین کو مدد ملے گی کہ وہ زیادہ بڑی خوبصورتیوں کا انتخاب کرسکیں ۔
اوراگرآپ گوامیں ذاتی طورپر بنفس نفیس موجود ہوکر فیسٹول میں شرکت نہیں کررہے ہیں تو ، ہمیں امید ہے کہ اس پیش کش سے آپ کو ترغیب حاصل ہوگی کہ فیسٹول میں شرکت کریں اور اگرجسمانی طورپرنہیں تو کم از کم ذہنی طورپر یادل ہی دل میں ۔
جل شکتی وزارت
سیلاب کے انتظام کے لئے قوانین
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں یہ معلومات دی ہے کہ کٹاؤ پر قابو پانے سمیت سیلاب کا انتظام ریاستوں کے دائرہ کار میں آتا ہے اور اسی حساب سے متعلقہ ریاستی حکومتیں اپنی ترجیحات کے مطابق سیلاب کے انتظام اور کٹاؤ کی روک تھام کے لئے اسکیمیں تیار کرتی ہیں اور ان پر عمل درآمد کرتی ہیں۔ مرکزی حکومت اہم علاقوں میں سیلاب کے انتظام کے لیے تکنیکی رہنمائی اور پروموشنل مالی امداد فراہم کر کے ریاستوں کی کوششوں کی تکمیل میں معاونت کرتی ہے۔ فلڈ پلین زوننگ کو سیلاب کے انتظام کے لیے ایک مؤثر غیر ساختی اقدام کے طور پر تسلیم کیا گیا ہے۔ فلڈ پلین زوننگ کے اقدامات کا مقصد مختلف شدت یا تعدد اور امکانی سطحوں کے سیلاب سے متاثر ہونے والے علاقوں یا خطوں کی حد بندی کرنا ہے، اور ان زونوں میں قابل اجازت پیش رفت کی نوعیت بتانا ہے، تاکہ جب بھی سیلاب آئے، نقصان کو کم سے کم کیا جا سکے۔ ریاست کا موضوع ہونے کے ناطے، سیلاب زدہ میدانی علاقوں کی حد بندی اور وہاں کی سرگرمیوں کو منظم کرنے کا کام متعلقہ ریاستی حکومتوں کو کرنا ہوتاہے۔ حکومت ہند نے ریاستوں کو سیلاب کے میدانی زوننگ کے طریقہ کار کو اپنانے کی ضرورت پر مسلسل زور دیا ہے۔ مرکزی حکومت نے 1975 میں فلڈ پلین زوننگ قانون سازی کے لیے ایک ماڈل ڈرافٹ بل بھی تمام ریاستوں کو ان پر غور کرنے اور مناسب قانون سازی کے لیے روانہ کیا تھا۔ یہ ماڈل بل سیلاب کی تعدد کے مطابق دریا کے سیلابی میدان کی خطہ وار نشاندہی کاتصور پیش کرتا ہے اور سیلابی میدان کے استعمال کی نوعیت کی وضاحت کرتا ہے۔اس ضمن میں منی پور، راجستھان، اتراکھنڈ اور سابقہ ریاست جموں و کشمیر نے قانون سازی کی ہے۔ نیشنل مشن فار کلین گنگا  نے بھی وقتاً فوقتاً گنگا بیسن میں تمام ریاستوں کو ندی کے سیلابی میدانوں کی حد بندی، نشاندہی اور نوٹیفکیشن کرنے کے لیے مشورہ دیا ہے اور دریائے گنگا اور اس کی معاون ندیوں کے دریائی بیڈ/فلڈ پلین سے تجاوزات کو ہٹانے کا مشورہ گنگا [ریجوونیشن، پروٹیکشن اینڈ مینجمنٹ] اتھارٹیز آرڈر، 2016 کے تحت دیا ہے۔بہت سی ریاستوں نے آبادی کی زیادہ کثافت، سیلابی میدانوں پر قابض لوگوں کو منتقل کرنے کے لیے ضرورت کے مطابق زمین کی عدم دستیابی وغیرہ کی وجہ سے سیلابی میدانوں کی زوننگ کو نافذ کرنے پر اپنے تحفظات کا اظہار کیا ہے۔
وزارات ثقافت
وزارت ثقافت، ملک کے 60 سال اور اس سے زیادہ عمر کے سابق فنکاروں کو مالی مدد فراہم کرنے کے لئے ‘سابق فنکاروں کو مالی مدد’ نام کی اسکیم چلاتی ہے
وزارت ثقافت ملک کے 60 سال اور اس سے زیادہ عمر کے سابق فنکاروں کو ماہانہ آرٹسٹ پنشن کی شکل میں مالی مدد فراہم کرنے کےلئے ‘سابق فنکاروں کو مالی مدد’ نام کی اسکیم چلاتی ہے ۔ حکومت ہمیشہ اس بات کی کوشش کرتی ہے کہ مستفیدین کو وقت پر پنشن جاری کردی جائے۔ تاہم ، مجوزہ فنکاروں کو مالی مدد فراہم کرنا اس بات سے مشروط ہے کہ اس اسکیم کے تحت منتخب کئے گئے مستفیدین کو ڈیجیٹل لائف سرٹیفکٹ، انکم سرٹیفکٹ وغیرہ جیسے ضروری کاغذات وقت پر جمع کردئے جائیں۔ منتخب مستفیدین کے ذریعہ ضروری کاغذات جمع نہ کرنے کی صورت میں انہیں وقت پر پنشن ملنے میں تاخیر ہوسکتی ہے۔
مستفیدین کی طرف سے جب تمام کاغذات موصول ہو جاتے ہیں ، تو اس کے بعد پنشن کو تیزی سے جاری کرنے کی ہر ممکن کوشش کی جاتی ہے۔ آرٹسٹ پنشن کو جاری کرنا ، چونکہ ایک مسلسل عمل ہے، لہذا زیر التوا پنشن کو ضروری کاغذات موصول ہو جانے کے بعد تیزی سے جاری کرنے کے لئے قدم اٹھائے جاتے ہیں۔
وزارت ثقافت نے سال 2017 سے پہلے منتخب مستفیدین کو ماہانہ آرٹسٹ پنشن جاری کرنے کے لئے 2009 کے ایک مفاہمت نامہ کے ذریعہ لائف انشورنس کارپوریشن  کو اس کام کی ذمہ داری سونپی تھی۔
ایل آئی سی کی کارکردگی کا جائزہ وقتا فوقتا لیا جاتا ہے اور آرٹسٹ مستفیدین کے ذریعہ ضروری کاغذات جمع کرنے کے بعد انہیں وقت پر پنشن جاری کرنے کے لئے ایڈوائزری جاری کی جاتی ہے اور ساتھ ہی اس سلسلے میں سہ ماہی رپورٹ جمع کرنے کے لئے بھی کہا جاتا ہے۔ پرانے فنکاروں کو پنشن جاری کرنے میں ہونے والی تاخیر کو کم کرنے کے لئے سال 18-2017 سے خود وزارت کے ذریعہ منتخب مستفیدین کی طرف سے ضروری کاغذات جمع کرنے کے بعد انہیں آرٹسٹ پنشن جاری کیا جا رہا ہے۔
یہ جواب آج لوک سبھا میں ثقافت، سیاحت اور شمال مشرقی خطے کی ترقی کے وزیر جناب جی کشن ریڈی نے دیا۔
۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-2652
(Visitor Counter : 39
بھارتی چناؤ کمیشن
اسمبلی کے اراکین  کے ذریعے کرناٹک لیجسلیٹیو کونسل کے لئے دوسالہ انتخاب
نئی دہلی، 9/ جون 2020 ۔ متعلقہ لیجسلیٹیو اسمبلی کے اراکین  کے ذریعے منتخب کئے گئے کرناٹک لیجسلیٹیو کونسل کے 7 اراکین کی مدت کار 30.06.2020 کو ختم ہورہی ہے، جس کی تفصیل حسب ذیل ہے:
|
|
نمبر شمار
|
|
رکن کا نام
|
|
سبکدوشی کی تاریخ
|
|
1.
|
|
نصیر احمد
|
|
30.06.2020
|
|
2.
|
|
جایما
|
|
3.
|
|
ایم سی وینو گوپال
|
|
4.
|
|
این ایس بوس راجو
|
|
5.
|
|
ایم ایم ریونّا
|
|
6.
|
|
ٹی اے شراوانا
|
|
7.
|
|
ڈی یو ملکا ارجن
کمیشن نے کرناٹک کے چیف الیکشن افسر  سے جانکاری حاصل کرنے کے لئے فیصلہ کیا ہے کہ لیجسلیٹیو اسمبلی کے اراکین کے ذریعے کرناٹک لیجسلیٹیو کونسل کے مذکورہ دو سالہ انتخابات کو درج ذیل پروگرام کے مطابق منعقد کرایا جانا چاہئے:
|
|
نمبر شمار
|
|
پروگرام
|
|
تاریخ
|
||
|
نوٹیفکیشن جاری کرنے کی تاریخ
|
|
11 جون 2020 
|
||
|
پرچہ نامزدگی داخل کرنے کی آخری تاریخ
|
|
18 جون 2020 
|
||
|
پرچہ نامزدگی کی جانچ
|
|
19 جون 2020 
|
||
|
نام واپس لینے کی آخری تاریخ
|
|
22جون 2020 
|
||
|
پولنگ کی تاریخ
|
|
29 جون 2020 
|
||
|
پولنگ کے اوقات
|
|
09:00 am to 04:00 pm
|
||
|
ووٹوں کی گنتی
|
|
29 جون 2020  شام 05:00 بجے
|
||
|
وہ تاریخ جس سے پہلے انتخاب ختم ہوجانا چاہئے
|
|
30 جون 2020 
آزادانہ و منصفانہ انتخابات کو یقینی بنانے کے لئے مشاہدین کی تقرری کرکے انتخابی عمل پر قریبی نگرانی رکھنے کے لئے خاطرخواہ تدابیر کی جائیں گی۔
انتخابی کمیشن نے ریاست کے چیف سکریٹری کو ریاست کے ایک سینئر افسر کا ڈیپوٹ کرنے کی بھی ہدایت دی ہے، تاکہ یہ یقینی بنایا جاسکے کہ انتخابات کرانے کے لئے نظام بناتے وقت کووڈ-19 کی روک تھام کے لئے جاری ہدایات پر عمل کیا جاسکے۔
وزارت دفاع
ہندوستانی بحریہ کے جہازوں نے ویتنام کے دا نانگ کا دورہ کیا
آسیان ممالک میں ہندوستانی بحریہ کی تعیناتی کے ایک حصے کے طور پر، ہندوستانی بحریہ کے جہاز دہلی اور ست پورہ، ریئر ایڈمرل گرچرن سنگھ، فلیگ آفیسر کمانڈنگ مشرقی بیڑے کی سربراہی میں، 19 مئی 23 کو ویتنام کے دا نانگ پہنچے۔ ویتنام کی عوامی بحریہ کے ذریعے ان ہندوستانی جہازوں کا پرتپاک استقبال کیا گیا۔
اس دورے کا مقصد دوطرفہ تعلقات کو مضبوط بنانا اور دونوں ممالک کی بحری افواج کے درمیان تعاون کو بڑھانا ہے۔ دورے کے دوران، دونوں بحری افواج کے اہلکار اپنے دوستانہ رشتوں کو مزید مضبوط بنانے کے لیے وسیع پیمانے پر پیشہ ورانہ بات چیت، ڈیک کے دورے، سماجی رابطوں اور کھیلوں کے مقابلوں میں حصہ لیں گے۔
اس ماہ کے شروع میں، دونوں جہازوں نے آسیان – ہند بحری مشق  کے افتتاحی ایڈیشن میں حصہ لیا جس کا مقصد سمندری تعاون کو فروغ دینا، آسیان بحریہ اور ہندوستانی بحریہ کے درمیان اعتماد اور یقین کو بڑھانا تھا۔
یہ بحری جہاز ویتنام کی عوامی بحریہ کے ساتھ سمندر میں بہترین طور طریقوں کو شیئر کرنے اور باہمی تعاون کو بڑھانے کے لیے مشقیں بھی کرنے والے ہیں۔
بندرگاہوں، جہاز رانی اور آبی راستوں کی وزارت
وی او چدمبرانار بندرگاہ نے سب سے طویل پن چکی پنکھڑیاں حوالے کیں
وی او چدمبرانار بندرگاہ نے اس ہفتے وی او سی بندرگاہ کے ذریعہ اپنی طرز کی سب سے طویل 81.50 میٹر لمبی پن چکی پنکھڑیوں کو حوالے کیا۔ جہاز اور جہاز کے عملے کے تحفظ کا انتہائی طور سے خیال رکھنے کے ساتھ جہاز کی ہائیڈرولک کرین کا تندہی سے استعمال کرتے ہوئے 81.50 میٹر لمبی پن چکی پنکھڑیوں کی لوڈنگ کی گئی  ہے۔
میسرس نارڈیکس منوفیکچرنگ انڈیا پرائیویٹ لمیٹڈ، شپرس نے اس طرح کے ڈائیمنشنل کارگو سے نمٹنے میں و ی او سی بندرگاہ کی صلاحیت اور قابلیت کےتئیں ستائش کااظہار کیا ہے۔ ونڈ مل کے بلیڈز اور ٹاورز کو خصوصی طور پر قابل واپسی ونڈ بلیڈ استعمال کرتے ہوئے بحفاظت منتقل کیا گیا اور وینگل  سے توتیکورین تک پہنچایا گیا۔
جہاز ایم وی ایم و ائی ایس ڈیزنوا، جس کی مجموعی لمبائی 142.8 میٹر تھی، کو 18.01.2022 کو بندرگاہ پر اتارا گیا اوریہ جہازچھ، 81.50 میٹر لمبے ونڈ بلیڈ اوربارہ 77.10 میٹر لمبے ونڈ بلیڈ سے لدا ہوا تھا۔ لادنے کاعمل مکمل ہونے پر، بحری جہاز وی او سی پورٹ سے 20 جنوری 2022 کو جرمنی کے پورٹ آف روسٹاک کے لیے روانہ ہوا۔
وی او چدمبرانار بندرگاہ نے ونڈ مل بلیڈز اور ونڈ مل بلیڈ ٹاورز کو سنبھالنے میں غیر معمولی صلاحیت کا مظاہرہ کیا ہے۔ بندرگاہ نے گزشتہ مالی سال کے دوران 2898 ونڈ مل بلیڈز اور 1248 ونڈ مل ٹاورز کی نقل وحمل کی تھی۔
بندرگاہ کے بنیادی ڈھانچے، مناسب ذخیرہ کرنے کی جگہ اور بھیڑ سے پاک بندرگاہ تک پہنچنے والی 8 لین والی سڑکوں اور بغیر کسی رکاوٹ کے قومی شاہراہ کنیکٹیویٹی کو مدنظر رکھتے ہوئے، ونڈ مل بلیڈ کے عالمی مینوفیکچررز جیسے ویسٹاس، نورڈیکس، سیمنز، ایل ایم پاور اور جی ای باقاعدگی سے وی او سی بندرگاہ کو اپنے ترجیحی گیٹ وے کے طور پر استعمال کر رہے ہیں تاکہ ونڈ مل بلیڈ کی برآمد کوبرآمد کیا جاسکے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ-19 سے بچاؤ کے ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 95.96 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 8.28 کروڑ سے زائد ٹیکوں کی بچی ہوئی اور غیر استعمال شدہ خوراکیں اب بھی دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
95,96,58,375
|
|
بچی ہوئی خوراکیں
|
|
8,28,73,425
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 95.96 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 8.28 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔